96/451/EY: Komission päätös, tehty 26 päivänä kesäkuuta 1996, jolla sallitaan Suomelle eräiden avustusten myöntäminen sianliha- ja siipikarjatuotealoilla



Virallinen lehti nro L 187 , 26/07/1996 s. 0109 - 0110



KOMISSION PÄÄTÖS, tehty 26 päivänä kesäkuuta 1996, jolla sallitaan Suomelle eräiden avustusten myöntäminen sianliha- ja siipikarjatuotealoilla (96/451/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Ruotsin ja Suomen liittymissopimuksen ja erityisesti sen 140 artiklan, sekä katsoo, että edellämainitun säädöksen mukaan komissio sallii Itävallan ja Suomen myöntää eräitä liittymissopimuksen liitteessä XIV lueteltuja avustuksia, määräten näiden avustusten lähtötasosta ja asteittaisesta pienentämisestä; mainitussa liitteessä määrättyihin avustuksiin kuuluvat investointituet, jotka Suomi myöntää sianliha-, kananmuna- ja siipikarjanliha-aloilla; nämä tuet on poissuljettu maatalouden rakenteen parantamista koskevan 15 päivänä heinäkuuta 1991 annetun neuvoston asetuksen (ETY) N:o 2328/91 (1), sellaisena kuin se on viimeksi muutettuna asetuksella (EY) N:o 2387/95 (2), 6 artiklan 4 kohdan ensimmäisen kohdan ja 6 kohdan nojalla, mutta ne ovat kyseisen asetuksen muiden määräysten mukaiset; kyseiset tuet eivät kuitenkaan saa lisätä tuotannon kokonaiskapasiteettia ja ne on myönnettävä yksilöityjen, mainitun asetuksen (ETY) N:o 2328/91 29 artiklassa määrätyn menettelytavan mukaan määriteltyjen, tuotantorajojen puitteissa, Suomi on ilmoittanut komissiolle 23 päivänä helmikuuta 1996 suunnitelman tuista, jotka se aikoo myöntää mainittujen säädösten mukaisesti sianliha- ja siipikarjatuote-aloilla; Suomi on 27 päivänä maaliskuuta 1996 tarkentanut noudattavansa asetuksen (ETY) N:o 2328/91 12 artiklan 2 kohdassa annettua määräystä kaikkien investointien yhteisestä enimmäissummasta sekä tässä asetuksessa määrättyjä eräitä muita ehtoja, kyseiset tuet, joista aiheutuvat budjettimenot on arvioitu 15 miljoonaksi markaksi vuodessa ja jotka myönnetään päätoimisille yrittäjille korkohyvityksenä (5 % enintään 30 vuodeksi 70 %:lle investoinnin kokonaiskustannuksista, kuitenkin enintään 30 % investoinnin kokonaiskustannuksista) tai pääomatukena (enintään 30 % investoinnin kokonaiskustannuksista) kattamaan rakennusten laajentamiskustannukset tai tuotantokapasiteetin laajentamiseen tarvittavasta materiaalista koituvat kustannukset, täyttävät asetuksessa (ETY) N:o 2328/91 määrätyt ehdot, poikkeuksena tästä ainoastaan ne ehdot, jotka mainitaan 6 artiklan 4 kohdan ensimmäisessä kohdassa ja 6 kohdassa, kyseiset tuet myönnetään noudattaen yksilöityjä rajoja, jotka on määrätty komision päätöksellä K (96) 733 19 päivänä huhtikuuta 1996 koskien Suomen maatalouden rakenteen tehostamista asetuksen (ETY) N:o 2328/91 mukaisesti; tuet pitäisi voida sovittaa eri alojen tuotantokapasiteetin kehitystä valvovaan järjestelmään, sillä ne eivät saisi lisätä vuonna 1994 vahvistettua tuotannon kokonaiskapasiteettia, ja siten ne eivät ole ristiriidassa liittymissopimuksen edellä mainitun määräyksen kanssa; on kuitenkin syytä, että myös komissiolle ilmoitetaan tuotantokapasiteetin kehityksestä kyseisillä aloilla, jotka ovat alttiita nopeille muutoksille, koska ne eivät ole suorassa yhteydessä käytettävissä olevan maatalousmaan pinta-alan suuruuteen, tukisummien lähtötasoksi hyväksytään Suomen määräämä taso, minkä lisäksi on syytä määrätä tukien asteittaisesta pienentämisestä vuosina 1997, 1998 ja 1999 ja niiden lopettamisesta kokonaan viimeistään 31 päivänä joulukuuta 1999, jotta liittymissopimuksen määräysten noudattaminen olisi mahdollista turvaten samalla Suomen tuotantorakenteen välttämätön sopeutumisvaihe, ON TEHNYT TÄMÄN PÄÄTÖKSEN: 1 artikla Sallitaan Suomen 23 päivänä helmikuuta 1996 ilmoittamat tukitoimenpiteet sianliha- ja siipikarjantuotealoilla. Tukien enimmäistaso, myönnettiinpä tuki korkohyvityksenä tai pääomatukena, määrätään seuraavasti: - 30 % investoinnin kokonaiskustannuksista, kun tuki myönnetään viimeistäään 31 päivänä joulukuuta 1996 tehdyn päätöksen perusteella, - 27 % investoinnin kokonaiskustannuksista, kun tuki myönnetään vuoden 1997 tammikuun 1 päivän ja joulukuun 31 päivän välisenä aikana tehdyn päätöksen perusteella, - 24 % investoinnin kokonaiskustannuksista, kun tuki myönnetään vuoden 1998 tammikuun 1 päivän ja joulukuun 31 päivän välisenä aikana tehdyn päätöksen perusteella, - 20 % investoinnin kokonaiskustannuksista, kun tuki myönnetään vuoden 1999 tammikuun 1 päivän ja joulukuun 31 päivän välisenä aikana tehdyn päätöksen perusteella. Tuet lakkautetaan viimeistään 31 päivänä joulukuuta 1999. 2 artikla Ensimmäisessä artiklassa määrättyjä tukia sovellettaessa Suomi ilmoittaa komissiolle - kaksi kertaa vuodessa sianlihan ja kananmunien tuotantokapasiteetin, - kerran vuodessa siipikarjan tuotantokapasiteetin, - kerran kuukaudessa sikojen ja siipikarjan teurastetun yksilömäärän sekä pakattujen kananmunien lukumäärän. 3 artikla Tämä päätös on osoitettu Suomen tasavallalle. Tehty Brysselissä 26 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 218, 6.8.1991, s. 1 (2) EYVL N:o L 244, 12.10.1995, s. 50